CELEX: 32009R0936
Language: ro
Date: 2009-10-07 00:00:00
Title: Regulamentul (CE) nr. 936/2009 al Comisiei din 7 octombrie 2009 de aplicare a acordurilor dintre Uniunea Europeană și țări terțe privind recunoașterea reciprocă a anumitor băuturi spirtoase

8.10.2009   
            
            
               RO
            
            
               Jurnalul Oficial al Uniunii Europene
            
            
               L 264/5
            
         
      REGULAMENTUL (CE) NR. 936/2009 AL COMISIEI
   
   din 7 octombrie 2009
   de aplicare a acordurilor dintre Uniunea Europeană și țări terțe privind recunoașterea reciprocă a anumitor băuturi spirtoase
   (versiune codificată)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 110/2008 al Parlamentului European și al Consiliului din 15 ianuarie 2008 privind definirea, desemnarea, prezentarea, etichetarea și protecția indicațiilor geografice ale băuturilor spirtoase și de abrogare a Regulamentului (CEE) nr. 1576/89 al Consiliului (1), în special articolul 27,
   întrucât:
   
               (1)
            
            
               Regulamentul (CE) nr. 1267/94 al Comisiei din 1 iunie 1994 de aplicare a acordurilor dintre Uniunea Europeană și țări terțe privind recunoașterea reciprocă a anumitor băuturi spirtoase (2) a fost modificat în mod substanțial (3). Este necesar, pentru motive de claritate și de raționalizare, să se codifice regulamentul menționat.
            
         
               (2)
            
            
               Uniunea Europeană a încheiat un acord sub forma unui schimb de scrisori cu Statele Unite ale Americii și a semnat un acord cu Statele Unite Mexicane cu privire la recunoașterea reciprocă și protecția anumitor băuturi spirtoase. Aceste acorduri prevăd aplicarea, într-un anumit termen, a măsurilor administrative necesare pentru a îndeplini obligațiile prevăzute în acorduri. Pentru a oferi produselor menționate mai sus garanțiile prevăzute referitoare la control și protecție, ar trebui întocmită lista produselor reglementate prin acordurile încheiate de Uniunea Europeană.
            
         
               (3)
            
            
               Măsurile prevăzute de prezentul regulament sunt conforme cu avizul Comitetului pentru băuturi spirtoase,
            
         ADOPTĂ PREZENTUL REGULAMENT:
   Articolul 1
   (1)   Descrierile produselor prevăzute în lista din anexa I, originare din țările terțe menționate, pot fi utilizate numai pentru produsele fabricate în conformitate cu actele cu putere de lege și normele administrative ale țărilor terțe respective.
   (2)   Produsele menționate la alineatul (1) beneficiază de măsurile de protecție și control al băuturilor spirtoase prevăzute la articolul 24 alineatul (1) din Regulamentul (CE) nr. 110/2008, în condițiile stabilite de acordul încheiat cu țările terțe în cauză.
   Articolul 2
   Regulamentul (CE) nr. 1267/94 se abrogă.
   Trimiterile la regulamentul abrogat se înțeleg ca trimiteri la prezentul regulament și se citesc în conformitate cu tabelul de corespondență din anexa III.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 octombrie 2009.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 39, 13.2.2008, p. 16.
   
      (2)  JO L 138, 2.6.1994, p. 7.
   
      (3)  A se vedea anexa II.
   
      ANEXA I
      
                  Descrierea produsului
               
               
                  Țara de origine
               
            
                  Tennessee Whisky/Tennessee Whiskey
               
               
                  Statele Unite ale Americii
               
            
                  Bourbon Whisky/Bourbon Whiskey/Bourbon ca descriere pentru Bourbon Whiskey
               
               
                  Statele Unite ale Americii
               
            
                  Tequila
               
               
                  Statele Unite Mexicane
               
            
                  Mezcal
               
               
                  Statele Unite Mexicane
               
            
   
      ANEXA II
      
         Regulamentul abrogat și modificarea sa
      
      
                  Regulamentul (CE) nr. 1267/94 al Comisiei
               
               
                  (JO L 138, 2.6.1994, p. 7).
               
            
                  Regulamentul (CE) nr. 1434/97 al Comisiei
               
               
                  (JO L 196, 24.7.1997, p. 56).
               
            
   
      ANEXA III
      
         Tabel de corespondență
      
      
                  Regulamentul (CE) nr. 1267/94
               
               
                  Prezentul regulament
               
            
                  Articolul 1
               
               
                  Articolul 1
               
            
                  —
               
               
                  Articolul 2
               
            
                  Articolul 2
               
               
                  Articolul 3
               
            
                  Anexă
               
               
                  Anexa I
               
            
                  —
               
               
                  Anexa II
               
            
                  —
               
               
                  Anexa III